PREVOD

SPORAZUM

med Evropsko unijo in Švicarsko konfederacijo o sodelovanju Švicarske konfederacije v vojaški misiji Evropske unije, ki prispeva k usposabljanju malijskih oboroženih sil (EUTM Mali)

EVROPSKA UNIJA (v nadaljnjem besedilu: EU ali Unija)

na eni strani in

ŠVICARSKA KONFEDERACIJA

na drugi strani

v nadaljnjem besedilu skupaj imenovani: pogodbenici STA SE –

OB UPOŠTEVANJU:

Sklepa Političnega in varnostnega odbora EUTM Mali/3/2013 z dne 12. novembra 2013 o sprejemu prispevkov tretji držav za vojaško misijo Evropske unije, ki prispeva k usposabljanju malijskih oboroženih sil (EUTM Mali) (2) ,

Sklepa Političnega in varnostnega odbora EUTM Mali/2/2013 z dne 12. novembra 2013 o ustanovitvi odbora prispevajočih držav za vojaško misijo Evropske unije, ki prispeva k usposabljanju malijskih oboroženih sil (EUTM Mali) (3) –

DOGOVORILI O NASLEDNJEM:

Člen 1

Sodelovanje v misiji

1. Švicarska konfederacija se pridruži Sklepu 2013/34/SZVP, in vsem drugim sklepom, s katerimi Svet Evropske unije sklene, da bo podaljšal misijo EUTM Mali, v skladu z določbami tega sporazuma in vsemi potrebnimi izvedbenimi ukrepi.

2. Prispevek Švicarske konfederacije k misiji EUTM Mali ne posega v avtonomijo odločanja Unije.

3. Švicarska konfederacija poskrbi, da švicarsko osebje, ki sodeluje v misiji EUTM Mali, opravlja svoje naloge v skladu s:

Sklepom 2013/34/SZVP in morebitnimi poznejšimi spremembami,

4. Osebje, ki ga Švicarska konfederacija dodeli misiji, pri opravljanju svojih nalog in pri svojem ravnanju upošteva zgolj interese misije EUTM Mali.

5. Švicarska konfederacija pravočasno obvesti poveljnika misije EU o vsaki spremembi glede svojega sodelovanja v misiji.

Člen 2

Status sil

1. Status osebja, ki ga Švicarska konfederacija dodeli EUTM Mali, ureja sporazum med Evropsko unijo in Republiko Mali o statusu vojaške misije Evropske unije, ki prispeva k usposabljanju malijskih oboroženih sil (EUTM Mali) (4) v Republiki Mali (v nadaljnjem besedilu: Sporazum o statusu sil), podpisan 4. aprila 2013.

2. Brez poseganja v Sporazum o statusu sil je Švicarska konfederacija pristojna za svoje osebje, ki sodeluje v EUTM Mali.

3. Švicarska konfederacija je pristojna za obravnavo vseh zahtevkov v zvezi s sodelovanjem v EUTM Mali, ki jih vloži njeno osebje ali se nanj nanašajo. Švicarska konfederacija je pristojna za uvedbo kakršnih koli ukrepov zoper svoje osebje, zlasti za vlaganje tožb ali uvedbo disciplinskih postopkov, v skladu s svojimi zakoni in predpisi.

4. Pogodbenici se dogovorita, da opustita vse morebitne zahtevke, razen pogodbenih zahtevkov, do druge pogodbenice zaradi škode, izgube ali uničenja sredstev, ki pripadajo kateri koli pogodbenici ali jih ta uporablja, do katerega pride pri opravljanju njihovih nalog v povezavi z dejavnostmi v okviru tega sporazuma, razen v primeru hude malomarnosti ali namerne kršitve.

5. Švicarska konfederacija se zavezuje, da bo ob podpisu tega sporazuma dala izjavo o opustitvi zahtevkov do vsake države, ki sodeluje v EUTM Mali.

6. Unija se zavezuje, da bo ob podpisu tega sporazuma zagotovila predložitev izjav držav članic o opustitvi zahtevkov v zvezi s sodelovanjem Švicarske konfederacije v EUTM Mali.

Člen 3

Tajni podatki

V okviru misije EUTM Mali se uporablja Sporazum med Švicarsko konfederacijo in Evropsko unijo o varnostnih postopkih za izmenjavo zaupnih informacij (5),.

Člen 4

Struktura poveljevanja

1. Švicarsko osebje, ki sodeluje v misiji EUTM Mali, ostane pod polnim poveljstvom svojih nacionalnih organov.

2. Nacionalni organi prenesejo operativno in taktično poveljevanje in/ali nadzor nad svojimi silami in osebjem na poveljnika misije EU. Poveljnik misije EU ima pravico prenesti svoja pooblastila.

3. Švicarska konfederacija ima pri vsakodnevnem vodenju misije enake pravice in obveznosti kot sodelujoče države članice EU.

4. Poveljnik misije EU lahko po posvetovanju s Švicarsko konfederacijo kadar koli zahteva umik prispevka Švicarske konfederacije.

5. Švicarska konfederacija imenuje višjega predstavnika, ki zastopa njen nacionalni kontingent v misiji EUTM Mali. Višji predstavnik se s poveljnikom misije EU posvetuje o vseh zadevah v zvezi z misijo in je odgovoren za vsakodnevno disciplino kontingenta.

Člen 5

Finančni vidiki

1. Švicarska konfederacija prevzame kritje vseh stroškov, povezanih z njenim sodelovanjem v misiji EUTM Mali.

2. V primeru smrti, telesne poškodbe, izgube ali škode, ki jo utrpijo fizične ali pravne osebe iz držav(-e), v kateri(-h) poteka misija, Švicarska konfederacija, če je ugotovljena njena odgovornost, plača odškodnino pod pogoji iz Sporazuma o statusu sil.

3. Unija Švicarsko konfederacijo oprosti vseh finančnih prispevkov k skupnim stroškom misije EUTM Mali.

Člen 6

Dogovori o izvajanju Sporazuma

Ustrezni organi Unije sklenejo z ustreznimi organi Švicarske konfederacije vse potrebne tehnične in upravne dogovore za izvajanje tega sporazuma.

Člen 7

Neizpolnjevanje obveznosti

Če ena od pogodbenic ne izpolni svojih obveznosti iz tega sporazuma, ima druga pogodbenica pravico odpovedati ta sporazum z enomesečnim odpovednim rokom.

Člen 8

Reševanje sporov

Spori v zvezi z razlago ali uporabo tega sporazuma se med pogodbenicama rešujejo po diplomatski poti.

Člen 9

Začetek veljavnosti in odpoved

1. Ta sporazum začne veljati prvi dan prvega meseca po tem, ko se pogodbenici uradno obvestita o zaključku za to potrebnih notranjih postopkov.

2. Ta sporazum se uporablja začasno od datuma podpisa.

3. Ta sporazum velja ves čas trajanja prispevka Švicarske konfederacije k misiji.

4. Vsaka pogodbenica lahko odpove ta sporazum s pisnim uradnim obvestilom drugi pogodbenici. Odpoved začne učinkovati tri mesece po prejemu uradnega obvestila.

(1) UL L 14, 18.1.2013, str. 19.

(2) UL L 320, 30.11.2013, str. 33.

(3) UL L 320, 30.11.2013, str. 31.

(4) UL L 106, 16.4.2013, str. 2.

(5) UL L 181, 10.7.2008, str. 58.

IZJAVI

Izjava držav članic EU

Države članice EU, ki uporabljajo Sklep Sveta 2013/34/SZVP z dne 17. januarja 2013 o vojaški misiji Evropske unije, ki prispeva k usposabljanju malijskih oboroženih sil (EUTM Mali), si bodo prizadevale, kolikor to dopuščajo njihovi notranji pravni sistemi, v čim večji meri opustiti zahtevke do Švicarske konfederacije zaradi telesne poškodbe, smrti svojega osebja, škode ali izgube kakršnih koli sredstev, ki jim pripadajo in se uporabljajo v okviru EUTM Mali, če je takšno telesno poškodbo, smrt, škodo ali izgubo:

— povzročilo osebje iz Švicarske konfederacije pri opravljanju svojih nalog v povezavi z EUTM Mali, razen v primeru hude malomarnosti ali namerne kršitve, ali

— povzročila uporaba kakršnih koli sredstev, ki pripadajo Švicarski konfederaciji, pod pogojem, da so bila ta sredstva uporabljena v povezavi z misijo, razen v primeru hude malomarnosti ali namerne kršitve osebja EUTM Mali iz Švicarske konfederacije pri uporabi teh sredstev.

Izjava Švicarske konfederacije

Švicarska konfederacija, ki uporablja Sklep Sveta 2013/34/SZVP z dne 17. januarja 2013 o vojaški misiji Evropske unije, ki prispeva k usposabljanju malijskih oboroženih sil (EUTM Mali), si bo prizadevala, kolikor to dopušča njen notranji pravni sistem, v čim večji meri opustiti zahtevke do katere koli druge države, sodelujoče v EUTM Mali zaradi telesne poškodbe, smrti svojega osebja, škode ali izgube kakršnih koli sredstev, ki ji pripadajo in se uporabljajo v okviru EUTM Mali, če je takšno telesno poškodbo, smrt, škodo ali izgubo:

— povzročilo osebje pri opravljanju svojih nalog v povezavi z EUTM Mali, razen v primeru hude malomarnosti ali namerne kršitve, ali